|  |  |
| --- | --- |
|  | \*P/2869311\* |

**REPUBLIKA HRVATSKA**

SPLITSKO-DALMATINSKA ŽUPANIJA

GRAD SPLIT

Upravni odjel za ekonomske poslove

KLASA:

URBROJ:

Split, 19.09.2022.godine

**GRADONAČELNIKU**

**ZAMJENICIMA GRADONAČELNIKA**

**PROČELNICIMA UPRAVNIH ODJELA/SLUŽBI**

**UPUTE ZA IZRADU PRORAČUNA GRADA SPLITA ZA RAZDOBLJE 2023. – 2025. GODINE**

**Pročelnik PO:**

**Olenka Dadić**

**SADRŽAJ:**

1. UVOD ……………………………………………………………………………………..…. 3
2. TEMELJNE MAKOREKONOMSKE PRETPOSTAVKE ZA IZRADU PRIJEDLOGA PRORAČUNA ……………………………………………………………………………… 4
3. NOVOSTI KOD IZRADE, PREDLAGANJA I DONOŠENJA PRORAČUNA I FINANCIJSKIH PLANOVA PREMA NOVOM ZAKONU O PRORAČUNU ……………………………………………………………………………………………..… 4
4. PRORAČUNI I FINANCIJSKI PLANOVI ZA 2023. I PROJEKCIJA ZA 2024. I 2025. GODINU U EURIMA ……………………………………………………………….…….. 7
5. METODOLOGIJA IZRADE PRORAČUNA I FINANCIJSKIH PLANOVA UPRAVNIH TIJELA I PRORAČUNSKIH KORISNIKA ZA RAZDOBLJE 2023.-2025. GODINE ……………………………………………………………………………………….……… 8
6. PROCJENA PRIHODA I PRIMITAKA TE RASHODA I IZDATAKA PRORAČUNA GRADA SPLITA ZA RAZDOBLJE OD 2023.-2025. GODINE ………………………………………………………………………………………………18
7. PROCJENA RASHODA I IZDATAKA PRORAČUNA GRADA SPLITA ZA RAZDOBLJE OD 2023.-2025. GODINE ……………………………………..……….. 24
8. PROCJENA LIMITA ZA PRORAČUNSKE KORISNIKE GRADA SPLITA ZA RAZDOBLJE OD 2023.-2025. GODINE ……………………………………………….. 35
9. OBVEZNICI I ROKOVI IZRADE FINANCIJSKIH PLANOVA I PRORAČUNA ZA RAZDOBLJE 2023.-2025. GODINE ……………………………………………………. 38

# 

# UVOD

Prema proračunskom kalendaru, Vlada Republike Hrvatske donosi i usvaja akte na temelju kojih Ministarstvo financija sastavlja upute za izradu državnog proračuna i proračuna jedinica lokalne i područne (regionalne) samouprave.

Sukladno Zakonu o proračunu (Narodne novine, br. 144/21), na osnovi Smjernica i Uputa Ministarstva za izradu proračuna jedinica lokalne i područne (regionalne) samouprave za razdoblje 2023. - 2025. Upravni odjel za ekonomske poslove sastavio je Upute za izradu Proračuna Grada Splita za razdoblje 2023.-2025. godine (u daljnjem tekstu: Upute) koje sadrže:

* temeljne makorekonomske pretpostavke za izradu prijedloga Proračuna
* novosti kod izrade, predlaganja i donošenja Proračuna i financijskih planova prema novom Zakonu o Proračunu
* metodologiju izrade proračuna i financijskih planova upravnih tijela i proračunskih korisnika
* procjenu prihoda/primitaka i rashoda/izdataka proračuna za sljedeće tri godine
* prijedlog visine financijskog plana proračunskih korisnika
* terminski plan za izradu proračuna i prijedloga financijskih planova upravnih tijela i proračunskih korisnika

**VAŽNO: PROMJENE U RADU GRADSKE UPRAVE GRADA SPLITA**

Na 2. sjednici održanoj 11. kolovoza 2022. Gradsko vijeće je donijelo Odluku o ustrojstvu Gradske uprave Grada Splita. Ovom Odlukom uređuje se ustroj Gradske uprave Grada Splita, nazivi i djelokrug rada gradskih upravnih tijela Grada Splita i ostala pitanja od značaja za rad gradskih upravnih tijela u skladu sa zakonom.

***Tijela Gradske uprave po novom ustroju su:***

1. Ured Grada

2. Služba za unutarnju reviziju

3. Služba za razvoj grada

4. Upravni odjel za društvene djelatnosti

5. Upravni odjel za komunalne poslove

6. Upravni odjel za gradsku imovinu

7. Upravni odjel za ekonomske poslove

8. Upravni odjel za urbanizam i izgradnju

**Budući je novim ustrojem (stupio na snagu 21.08) došlo do spajanja pojedinih upravnih tijela/službi i stvaranja novih, a Pravilnik o unutarnjem ustrojstvu upravnih odjela i službi (sistematizacija) još nije donesen, u ovom trenutku nismo u mogućnosti izraditi detaljne Upute za financijske planove po resorima.**

**Stoga će se ove Upute temeljiti na procjeni i planu prihoda i rashoda, primitaka i izdataka Grada te ćemo odrediti limite proračunskim korisnicima prema našim saznanjima.**

**Upravna tijela i službe te proračunski korisnici unatoč nastaloj situaciji obvezni su, pridržavajući se propisane metodologije, pristupiti izradi prijedloga svojih financijskih planova za razdoblje 2023.-2025. godine.**

1. **TEMELJNE MAKOREKONOMSKE PRETPOSTAVKE ZA IZRADU PRIJEDLOGA PRORAČUNA**

Vlada Republike Hrvatske je na sjednici 27. travnja 2022. prihvatila Program konvergencije Republike Hrvatske za razdoblje 2023.- 2025. Ovo je deveti Program konvergencije koji je Republika Hrvatska izradila kao država članica Europske unije. Dokument je rezultat procesa tijekom kojeg su sve države članice EU obvezne izvještavati i usklađivati svoju ekonomsku politiku sa zajedničkim definiranim ciljevima i odredbama EU.

Ministarstvo financija je izradilo prijedlog, a Vlada usvojila Program konvergencije Republike Hrvatske za razdoblje 2023. – 2025. (dalje u tekstu: Program konvergencije) u travnju 2022. Na temelju Programa konvergencije Vlada je u lipnju 2022. donijela Odluku o proračunskom okviru za razdoblje 2023. – 2025.

Sukladno Programu konvergencije, u ovom makroekonomskom okviru očekuje se da će nakon rasta BDP-a od 3,0% u 2022., rast BDP-a opet ubrzati na 4,4% u 2023. godini. Tijekom srednjoročnog razdoblja očekuje se nastavak rasta gospodarske aktivnosti po usporavajućoj dinamici od 2,7% u 2024. te 2,5% u 2025. godini. U 2022. godini očekuje se ubrzanje inflacije potrošačkih cijena na razinu od 7,8%, koja će potom u 2023. godini usporiti na 3,7%.

1. **NOVOSTI KOD IZRADE, PREDLAGANJA I DONOŠENJA PRORAČUNA I FINANCIJSKIH PLANOVA PREMA NOVOM ZAKONU O PRORAČUNU**

**a) Predlaganje i donošenje proračuna i financijskih planova za 2023. i projekcija za 2024. i 2025. na razini skupine ekonomske klasifikacije**

Sukladno člancima 38., 39. i 42. novog Zakona o proračunu, proračun jedinice lokalne i područne (regionalne) samouprave, financijski plan proračunskog korisnika te financijski plan izvanproračunskog korisnika **usvaja se na razini skupine ekonomske klasifikacije.** Slijedom navedenog, jedinice lokalne i područne (regionalne) samouprave, proračunski i izvanproračunski korisnici prihode i primitke, rashode i izdatke za 2023. godinu iskazuju na razini skupine (druga razina računskog plana) isto kao za 2024. i 2025. godinu.

**b) Iskazivanje rashoda u Računu prihoda i rashoda po funkcijskoj klasifikaciji**

Novi Zakon o proračunu u članku 29. Propisuje zakonsku obvezu da jedinice lokalne i područne (regionalne) samouprave u Općem dijelu proračuna u Računu prihoda i rashoda, **rashode iskažu i** **prema funkcijskoj klasifikaciji**. Ista je obveza propisana i proračunskim korisnicima jedinica lokalne i područne (regionalne) samouprave.

**c) Sažetak Računa prihoda i rashoda te sažetak Računa financiranja u Općem dijelu proračuna i financijskog plana**

Novi Zakon o proračunu u članku 29. i u članku 34. propisuje da Opći dio proračuna, odnosno Opći dio financijskog plana proračunskih i izvanproračunskih korisnika obvezno sadrži i **sažetak Računa prihoda i rashoda te sažetak Računa financiranja**.

**d) Zakonska obveza izrade višegodišnjeg plana uravnoteženja**

Člankom 37. novog Zakona o proračunu propisano je ako jedinice lokalne i područne (regionalne) samouprave i njihovi proračunski i izvanproračunski korisnici ne mogu **preneseni manjak** podmiriti do kraja proračunske godine, obvezni su izraditi **višegodišnji plan uravnoteženja** za razdoblje za koje se proračun, odnosno financijski plan donosi.

Isto tako, ako jedinice lokalne i područne (regionalne) samouprave i njihovi proračunski i izvanproračunski korisnici ne mogu **preneseni višak**, zbog njegove veličine, u cijelosti iskoristiti u jednoj proračunskoj godini, korištenje viška planira se **višegodišnjim planom uravnoteženja** za razdoblje za koje se proračun, odnosno financijski plan donosi.

**e) Usvajanje prijedloga financijskog plana od strane upravljačkih tijela u proračunskim i izvanproračunskim korisnicima**

Člankom 38. stavkom 2. i člankom 39. stavkom 2. novog Zakona o proračunu propisano je da čelnik proračunskog i izvanproračunskog korisnika prije dostave prijedloga financijskog plana nadležnom upravnom tijelu, prijedlog financijskog plana obvezan je **uputiti upravljačkom tijelu na usvajanje**, ako je primjenjivo, u skladu s aktima kojima je uređen rad proračunskog, odnosno izvanproračunskog korisnika.

Zakonom o proračunu je dalje uređeno da ako postoje razlike u financijskom planu proračunskog korisnika sadržanom u proračunu koji je usvojilo predstavničko tijelo u odnosu na već usvojeni prijedlog financijskog plana od strane upravljačkog tijela, upravljačko tijelo usvaja financijski plan koji je sadržan u proračunu koji je usvojilo predstavničko tijelo.

**f) Obrazloženje – sastavni dio proračuna i financijskog plana**

Sadržaj proračuna, sukladno članku 31. novog Zakona o proračunu, dopunjen je na način da obrazloženje postaje sastavni dio proračuna kako na državnoj tako i na razini jedinica lokalne i područne (regionalne) samouprave.

Obrazloženje općeg dijela proračuna jedinica lokalne i područne (regionalne) samouprave sukladno odredbama novog Zakona o proračunu sadrži:

- obrazloženje prihoda i rashoda, primitaka i izdataka proračuna jedinica lokalne i područne (regionalne) samouprave

- obrazloženje prenesenog manjka, odnosno viška proračuna jedinica lokalne i područne (regionalne) samouprave

Obrazloženje posebnog dijela proračuna jedinica lokalne i područne (regionalne) samouprave temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja.

Novi Zakon o proračunu u članku 36. propisuje **obvezu i proračunskim i izvanproračunskim korisnicima za izradu obrazloženja** i to obrazloženje uz opći dio financijskog plana i obrazloženje uz posebni dio financijskog plana.

Obrazloženje općeg dijela financijskog plana proračunskog i izvanproračunskog korisnika jedinica lokalne i područne (regionalne) samouprave sadrži:

- obrazloženje prihoda i rashoda, primitaka i izdataka i

- obrazloženje prenesenog manjka odnosno viška financijskog plana, u slučaju da isti postoji.

Obrazloženje posebnog dijela financijskog plana proračunskog i izvanproračunskog korisnika sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja i godišnjeg plana rada.

**g) Predlaganje amandmana na proračun jedinice lokalne i područne (regionalne) samouprave i financijski plan izvanproračunskog korisnika jedinice lokalne i područne (regionalne) samouprave**

Novost je da je člankom 41. novog Zakona o proračunu **detaljno uređeno predlaganje amandmana** na način da se mogu podnositi amandmani kojima se predlaže:

- povećanje proračunskih *rashoda* iznad iznosa utvrđenih prijedlogom proračuna jedinice lokalne i područne (regionalne) samouprave i financijskim planom izvanproračunskog korisnika jedinice lokalne i područne (regionalne) samouprave pod uvjetom da se istodobno predloži smanjenje drugih rashoda **u istom iznosu i unutar istih izvora financiranja** u posebnom dijelu proračuna ili financijskog plana i

- povećanje proračunskih *izdataka* iznad iznosa utvrđenih prijedlogom proračuna jedinice lokalne i područne (regionalne) samouprave i financijskim planom izvanproračunskog korisnika jedinice lokalne i područne (regionalne) samouprave pod uvjetom da se istodobno predloži smanjenje drugih izdataka **u istom iznosu i unutar istih izvora financiranja** u posebnom dijelu proračuna ili financijskog plana.

Navedenim se osigurava da prijedlozi amandmana ne smiju mijenjati predviđeni manjak, odnosno višak utvrđen u prijedlogu proračuna, odnosno financijskog plana.

Kao i prema starom Zakonu o proračunu i novim Zakonom o proračunu propisano je da prijedlozi amandmana na proračun jedinice lokalne i područne (regionalne) samouprave i financijski plan izvanproračunskog korisnika jedinice lokalne i područne (regionalne) samouprave ne smiju biti na teret proračunske zalihe, na teret dodatnog zaduživanja ili već prije preuzetih obveza.

**h) Transparentnost proračuna – zakonska obveza**

Novim Zakonom o proračunu propisana je obveza objave proračuna i financijskih planova i ostale dokumentacije na mrežnim stranicama jedinica lokalne i područne (regionalne) samouprave i proračunskih i izvanproračunskih korisnika.

Sukladno odredbama članka 144. novog Zakona o proračunu u nastavku navodimo obaveze vezano za transparentnost:

* sve ključne proračunske dokumente (a posebice prijedlog proračuna, izglasani proračun, izmjene i dopune proračuna, proračunski vodič, polugodišnji i godišnji izvještaji o izvršenju proračuna) objavljuju u jedinstvenom folderu nazvanom PRORAČUN, na kojeg postoji direktan link s naslovne stranice,
* pri objavi prijedloga proračuna, izglasanog proračuna te izmjena i dopuna proračuna objavljuju kompletan sadržaj tih proračunskih dokumenata (opći i posebni dio proračuna),
* usvojeni proračuni objavljuju, sukladno odredbama Zakona o proračunu, za proračunsku godinu i za sljedeće dvije godine na drugoj razini računskoga plana (na razini skupine)
* proračunske vodiče za građane, na zahtjev građana, distribuiraju građanima svake godine u obliku brošure (fizičke i elektroničke), o trošku proračuna.

1. **PRORAČUNI I FINANCIJSKI PLANOVI ZA 2023. I PROJEKCIJA ZA 2024. I 2025. GODINU U EURIMA**

Proračun koji jedinice lokalne i područne (regionalne) samouprave donose za razdoblje 2023. – 2025. i financijski planovi njihovih proračunskih i izvanproračunskih korisnika za razdoblje 2023. – 2025. iako se pripremaju tijekom 2022., a predstavničko tijelo raspravlja i donosi proračun do kraja 2022. godine (dok je službena valuta kuna), svi iznosi iskazani u proračunu i financijskim planovima **moraju biti iskazani u novoj službenoj valuti euru.**

Ako navedeni akti sadržavaju **i usporedne podatke za godine koje prethode danu uvođenja eura, podaci za te godine preračunavaju se iz kune u euro radi bolje usporedivosti podataka**, uz primjenu fiksnog tečaja konverzije **(1 EUR = 7,53450 kuna)** i sukladno pravilima za preračunavanje i zaokruživanje iz navedenoga Zakona.

*Proračun za 2023. godinu i projekcije za 2024. i 2025. u EUR*

|  |  |  |  |  |
| --- | --- | --- | --- | --- |
| **IZVRŠENJE 2021.** | **PLAN 2022.** | **PRORAČUN ZA 2023.** | **PROJEKCIJA PRORAČUNA ZA 2024.** | **PROJEKCIJA PRORAČUNA ZA 2025** |
| radi bolje usporedivosti podataka **iznose** iskazane **u kunama potrebno je preračunati u eure** primjenom fiksnog tečaja konverzije i pravila za preračunavanje i zaokruživanje te  iskazati u eurima | | plan prihoda i primitaka i rashoda i izdataka potrebno je **iskazati u eurima** | | |

# METODOLOGIJA IZRADE PRORAČUNA I FINANCIJSKIH PLANOVA UPRAVNIH TIJELA I PRORAČUNSKIH KORISNIKA ZA RAZDOBLJE 2023.-2025. GODINE

## IZRADA PRIJEDLOGA PRORAČUNA I PROJEKCIJA

Metodologija za izradu proračuna jedinica lokalne i područne (regionalne) samouprave propisana je Zakonom o proračunu i podzakonskim aktima kojima se regulira provedba navedenoga Zakona. Do donošenja novih podzakonskih akata i u ovom proračunskom ciklusu koriste se Pravilnik o proračunskim klasifikacijama (Narodne novine, br. 26/10, 120/12 i 1/20) i Pravilnik o proračunskom računovodstvu i Računskom planu (Narodne novine, br. 124/14, 115/15, 87/16, 3/18, 126/19 i 108/20).

Proračunski i izvanproračunski korisnici jedinica lokalne i područne (regionalne) samouprave obvezni su izrađivati financijske planove u skladu s odredbama novog Zakona o proračunu te se pridržavati ovih Uputa.

Proračun jedinice lokalne i područne (regionalne) samouprave sastoji se od plana za proračunsku godinu i projekcija za sljedeće dvije godine, a sadrži financijske planove proračunskih korisnika prikazane kroz opći i posebni dio i obrazloženje proračuna. Pod financijskim planovima proračunskih korisnika jedinice lokalne i područne (regionalne) samouprave podrazumijevaju se i financijski planovi upravnih tijela jedinice lokalne i područne (regionalne) samouprave.

## IZRADA PRIJEDLOGA FINANCIJSKOG PLANA UPRAVNOG TIJELA I PRORAČUNSKOG KORISNIKA

Proračun jedinica lokalne i područne (regionalne) samouprave sastoji se od plana za proračunsku godinu i projekcija za sljedeće dvije godine.

Detaljni prikaz sadržaja proračuna dan je u *Tablici 1*.

*Tablica 1.*

**PRORAČUN JEDINICA LOKALNE I PODRUČNE (REGIONALNE) SAMOUPRAVE ZA RAZDOBLJE 2023. – 2025.**

|  |  |  |  |
| --- | --- | --- | --- |
| **SADRŽAJ** | **SASTAVNI DIO** | **OPIS SASTAVNOG DIJELA** | |
| **OPĆI DIO PRORAČUNA** | Sažetak Računa prihoda i rashoda  Sažetak Računa financiranja | - ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine  - ukupni primici od financijske imovine i zaduživanja i izdaci za financijsku imovinu i otplate zajmova | |
| Račun prihoda i rashoda | | | - ukupni prihodi i rashodi iskazani prema izvorima financiranja i ekonomskoj klasifikaciji na razini skupine    - ukupni rashodi iskazani prema funkcijskoj klasifikaciji |
| Račun financiranja | | | - ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji na razini skupine |
| Preneseni višak ili preneseni manjak  prihoda nad rashodima | | | - ako ukupni prihodi i primici nisu jednaki ukupnim rashodima i izdacima, opći dio proračuna sadrži i preneseni višak ili preneseni manjak prihoda nad rashodima |
| Višegodišnji plan uravnoteženja | | | - ako JLP(R)S ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun donosi  - ako JLP(R)S ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun donosi |
| **POSEBNI DIO PRORAČUNA** | Plan rashoda i izdataka proračuna JLP(R)S  i njihovih proračunskih korisnika | - rashodi i izdaci JLP(R)S i njihovih proračunskih korisnika iskazani po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata | |
| **OBRAZLOŽENJE PRORAČUNA** | Obrazloženje općeg dijela proračuna i obrazloženje posebnog dijela proračuna | - obrazloženje općeg dijela proračuna JLP(R)S sadrži obrazloženje prihoda i rashoda, primitaka i izdataka proračuna JLP(R)S i obrazloženje prenesenog manjka odnosno viška proračuna JLP(R)S  - obrazloženje posebnog dijela proračuna JLP(R)S temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja | |

**Prijedlog financijskog plana proračunskih i izvanproračunskih korisnika jedinica lokalne i područne (regionalne) samouprave** za razdoblje 2023. - 2025. sastoji se od plana za proračunsku godinu i projekcija za sljedeće dvije godine, a **sadrži opći i posebni dio te obrazloženje financijskog plana.**

**Proračunski korisnici jedinica lokalne i područne (regionalne) samouprave dužni su,** kao i prethodnih godina, u svom financijskom planu iskazati sve svoje prihode i rashode bez obzira na moguće uplate dijela prihoda korisnika u proračun jedinice lokalne i područne (regionalne) samouprave ili podmirivanje dijela rashoda korisnika izravno s računa proračuna.

**Sukladno odredbama Zakona o proračunu sve što se odnosi na financijski plan proračunskih korisnika jedinica lokalne i područne (regionalne) samouprave, odnosi se i na financijski plan upravnih tijela jedinica lokalne i područne (regionalne) samouprave.**

### PRIHODI I PRIMICI PO IZVORIMA FINANCIRANJA

Svako upravno tijelo i proračunski korisnik planira prihode i primitke iz svog djelokruga rada i iskazuje ih prema vrstama prihoda odnosno po ekonomskoj klasifikaciji (računski plan proračuna) i po izvorima financiranja za trogodišnje razdoblje.

Zbog povezivanja prihoda i primitaka s izvorima financiranja i kasnijeg praćenja potrošnje po izvorima te izrade izvještaja o izvršenju proračuna, prihodi i primici za 2023. godinu planiraju se na razini osnovnog računa ekonomske klasifikacije (peta razina računskog plana), a prihodi i primici za projekcije 2024. i 2025. godine na razini skupine ekonomske klasifikacije (druga razina računskog plana).

Osim ekonomske klasifikacije, u izradi plana prihoda proračunski korisnici primjenjuju i klasifikaciju po izvorima financiranja. Prihodi i primici planiraju se, izvršavaju i računovodstveno prate po izvorima financiranja. Izvori financiranja predstavljaju skupine prihoda i primitaka iz kojih se podmiruju rashodi i izdaci određene vrste i utvrđene namjene.

* **Planiranje prihoda i primitaka prema izvorima financiranja:**

*OPĆI PRIHODI I PRIMICI* – ovaj izvor čine prihodi koji se ostvaruju temeljem posebnih propisa i kojima za prikupljene prihode nije definirana namjena korištenja, a to su: prihodi od poreza, prihodi od financijske imovine, prihodi od nefinancijske imovine, prihodi od upravnih i administrativnih pristojbi, te prihodi od kazni.

Za prihode iz ovog izvora namjena korištenja utvrđuje se kroz sam proračun.

*Izvor 1.1. – Opći prihodi i primici*

U izvor 1.1. Opći prihodi i primici upravna tijela uključuju prihode za koje nema propisane namjene korištenja, a proračunski korisnici u *izvor 1.1.1.* uključuju prihode koje ostvaruju iz proračuna, a koje planiraju u svom financijskom planu u okviru podskupine 671 - Prihodi iz nadležnog proračuna za financiranje redovne djelatnosti proračunskih korisnika odnosno koriste odjeljke računskog plana: 6711, 6712 i 6714.

*Izvor 1.2. – Prihodi za decentralizirane funkcije*

Upravna tijela na ovom izvoru planiraju prihode od dodatnog udjela u porezu na dohodak i pomoći izravnanja za decentralizirane funkcije osnovnog školstva i vatrogastva, a proračunski korisnici koriste taj *izvor 1.2.1.* za prihode koje će za te namjene ostvariti iz proračuna.

Iako je izvor 1.2. utvrđen u okviru izvora Opći prihodi i primici, napominjemo da se radi o namjenskim prihodima za koje je temeljem posebnih propisa utvrđena namjena korištenja.

Rashodi i izdaci iz izvora financiranja Opći prihodi i primici mogu se izvršavati do visine planiranih sredstava.

*VLASTITI PRIHODI* – ovaj izvor čine prihodi koji se ostvaruju od obavljanja poslova ili pružanja usluga na tržištu.

*Izvor 3.1. – Vlastiti prihodi* –koriste ga upravna tijela

Proračunski korisnici *u izvor 3.1.1*. uglavnom uključuju prihode koji se iskazuju u okviru podskupine 661 - Prihodi od prodaje proizvoda i robe te pruženih usluga.

Primjeri ovih prihoda kod proračunskih korisnika su: iznajmljivanje prostora, obavljanje ugostiteljskih usluga, prihodi od prodaje karata i slično.

Prema Zakonu o proračunu, ovaj izvor je fleksibilan što znači da ako su vlastiti prihodi uplaćeni u nižem opsegu nego što je planirano, proračunski korisnik može preuzeti i plaćati obveze samo u visini stvarno uplaćenih odnosno raspoloživih sredstava. Ako su vlastiti prihodi naplaćeni u višem opsegu nego što je planirano, proračunski korisnik može preuzeti i plaćati obveze iznad iznosa utvrđenih u proračunu, a do visine uplaćenih sredstava.

*Izvor 3.2. – Prihodi od Dioklecijanovih podruma* –sredstva namijenjena održavanju Dioklecijanovih podruma i ostalih projekata unutar SGJ

Proračunski korisnik, Muzej Grada Splita, ubire ovaj prihod i može ga koristiti za održavanje i ulaganje u Dioklecijanove podrume i SGJ, a sve neutrošeno, sukladno Odluci o izvršenju proračuna, uplaćuje u proračun Grada Splita krajem godine.

*PRIHODI ZA POSEBNE NAMJENE* – ovaj izvor čine prihodi koje korisnik ostvaruje obavljanjem poslova iz svoje osnovne djelatnosti, na temelju posebnih zakona i propisa kojima je utvrđeno korištenje i namjena prikupljenih prihoda, a to su:

|  |  |
| --- | --- |
| 4.1. | Komunalna naknada |
| 4.2. | Prihodi od spomeničke rente |
| 4.3. | Ostali namjenski prihodi (APN i sl.) |
| 4.4. | Prihodi od koncesija |
| 4.5. | Vodni doprinos |
| 4.6. | Boravišna pristojba |
| 4.7. | Prihodi od legalizacije |
| 4.8. | Komunalni doprinos |

Proračunski korisnici nadležnih odjela (vrtići, kazališta, muzeji, osnovne škole i ostali korisnici) *u izvor 4.3.1.* uključuju sve prihode koji su se i do sada evidentirali na podskupini konta 652 (sufinanciranje cijene usluge, participacije i sl.)

Izvor financiranja Prihodi za posebne namjene su fleksibilan izvor financiranja što znači da se mogu trošiti ovisno o naplaćenim prihodima te da se takvi neiskorišteni prihodi prenose u sljedeću proračunsku godinu.

*SREDSTVA POMOĆI*– ovaj izvor čine prihodi ostvareni od inozemnih vlada, od međunarodnih organizacija te institucija i tijela EU, pomoći proračunu iz drugih proračuna, pomoći od izvanproračunskih korisnika, pomoći proračunskim korisnicima iz proračuna koji im nije nadležan te pomoći iz proračuna temeljem prijenosa EU sredstava, te prijenosi između proračunskih korisnika istog proračuna i to

za upravna tijela:

|  |  |
| --- | --- |
| 5.1. | Pomoći od međunarodnih organizacija i tijela EU |
| 5.2. | Pomoći temeljem prijenosa EU sredstava |
| 5.3. | Pomoći iz državnog proračuna |
| 5.4. | Pomoći iz županijskog proračuna |
| 5.5. | Pomoći iz drugih proračuna |
| 5.6. | Pomoći iz EU fondova |
| 5.7. | Pomoći iz ostalih EU programa |
| 5.8. | Pomoći izravnanja za decentralizirane funkcije |

za proračunske korisnike:

|  |  |
| --- | --- |
| 5.1.1. | pomoći od međunarodnih organizacija i tijela EU |
| 5.2.1. | pomoći temeljem prijenosa EU sredstava |
| 5.3.1. | pomoći iz državnog proračuna |
| 5.4.1. | pomoći iz županijskog proračuna |
| 5.5.1. | pomoći iz drugih proračuna |

Ako Grad ili proračunski korisnik prima sredstva od inozemnih vlada i međunarodnih organizacija, planira ih na podskupini 631 - Pomoći od inozemnih vlada odnosno na podskupini 632 na odjeljku 6321 - Tekuće pomoći od međunarodnih organizacija i odjeljku 6322 - Kapitalne pomoći od međunarodnih organizacija.

Sredstva pomoći koja će Grad ostvariti iz drugih proračuna planiraju se na podskupini računa 633 - Pomoći proračunu iz drugih proračuna.

Ako Grad ili proračunski korisnik prima sredstva od izvanproračunskih korisnika (ŽUC, Agencija za plaćanje u poljoprivredi, ribarstvu i ruralnom razvoju), planira ih na podskupini 634 - Pomoći od izvanproračunskih korisnika.

Ako proračunski korisnik prima sredstva od proračuna koji im nije nadležan (državni, županijski, proračuni drugih gradova, općinski proračuni), planira ih na podskupini 636 - Pomoći proračunskim korisnicima iz proračuna koji im nije nadležan, primjerice pomoći od MZOS za posebne programe Dječjih vrtića, sredstva MZO za plaće djelatnika osnovnih škola i sredstva pomoći SDŽ za financiranje redovne djelatnosti HNK

*Prijenosi između proračunskih korisnika istog proračuna*

Prema odredbama Pravilnika o proračunskom računovodstvu i Računskom planu, prijenosi sredstava koje iznimno proračunski korisnici daju ili primaju od drugih proračunskih korisnika u nadležnosti istog proračuna na temelju propisa ili natječaja, a uz prethodnu suglasnost upravnog tijela za financije, evidentiraju se u okviru podskupina 369 i 639 - Prijenosi između proračunskih korisnika istog proračuna. Proračunski korisnik koji daje sredstva evidentira ih u okviru podskupine rashoda 369, a proračunski korisnik koji prima sredstva u okviru podskupine prihoda 639.

*Prijenos EU sredstava*

Ukoliko je proračunski korisnik nositelj EU projekta i prema ugovoru prenosi sredstva drugom proračunskom korisniku – partneru, davatelj sredstava planira rashod na podskupini 369 (na odjeljcima 3693 - Tekući prijenosi između proračunskih korisnika istog proračuna temeljem prijenosa EU sredstava i 3694 - Kapitalni prijenosi između proračunskih korisnika istog proračuna temeljem prijenosa EU sredstava), a primatelj sredstava planira prihod na podskupini 639 (na odjeljcima 6393 - Tekući prijenosi između proračunskih korisnika istog proračuna temeljem prijenosa EU sredstava i 6394 - Kapitalni prijenosi između proračunskih korisnika istog proračuna temeljem prijenosa EU sredstava) u okviru pripadajućeg izvora pomoći

Ukoliko se prethodno navedeni međusobni prijenosi sredstava pravilno planiraju u proračunu, ukupno planirani rashodi u okviru podskupine 369, trebaju biti jednaki ukupno planiranim prihodima u okviru podskupine 639.

Upravna tijela i ostali proračunski korisnici gradskog proračuna koji će u financijskom planu iskazati rashode u okviru podskupine 369 - obvezni su u slučaju kada je poznat proračunski korisnik primatelj navedenih sredstva, istoga obavijestiti kako bi taj proračunski korisnik sredstva planirao na prihodnoj strani u okviru skupine 639

Grad i proračunski korisnici mogu primati sredstva direktno od institucija i tijela EU ili preko partnera iz drugih zemalja pa se takav prihod planira na podskupini 632 na odjeljku 6323 - Tekuće pomoći od institucija i tijela EU i odjeljku 6324 - Kapitalne pomoći od institucija i tijela EU.

Također, EU sredstva mogu proslijediti jedni drugima. Za iskazivanje prihoda temeljem prijenosa EU sredstava (EU fondovi) koristi se podskupina 638 - Pomoći temeljem prijenosa EU sredstava odnosno osnovni računi: pomoći iz državnog proračuna, pomoći iz proračuna JLP(R)S, pomoći od proračunskog korisnika drugog proračuna i pomoći od izvanproračunskog korisnika.

Međutim, ako Grad ili proračunski korisnik EU sredstva primi preko neprofitnih organizacija ili trgovačkih društava u tuzemstvu, ta sredstva se iskazuju kao primljene donacije na podskupini 663 - Donacije od pravnih i fizičkih osoba izvan općeg proračuna, čak i u slučaju ako je neprofitna organizacija EU sredstva primila iz proračuna.

Prema Pravilniku o proračunskom računovodstvu, prihodi od EU sredstava priznaju se u prihode izvještajnog razdoblja razmjerno troškovima provedbe ugovorenih programa i projekata u tom razdoblju pa ih tako treba i planirati: u iznosu očekivanih rashoda u pojedinoj godini

*DONACIJE*– *izvor 6.1.* čine prihodi ostvareni od fizičkih osoba, neprofitnih organizacija, trgovačkih društava i od ostalih subjekata izvan općeg proračuna.

Proračunski korisnici koriste *izvor 6.1.1.,* a ne mogu planirati donacije od drugih proračuna i proračunskih korisnika.

Donacije su fleksibilan izvor financiranja što znači da se mogu trošiti ovisno o naplaćenim prihodima te da se takvi neiskorišteni prihodi prenose u sljedeću proračunsku godinu.

*PRIHODI OD PRODAJE ILI ZAMJENE NEFINANCIJSKE IMOVINE I NAKNADE S NASLOVA OSIGURANJA*– ovaj izvor čine prihodi ostvareni prodajom ili zamjenom nefinancijske imovine i od naknade štete s osnove osiguranja i kojima je namjena utvrđena Zakonom o proračunu. Naime, prihodi od prodaje ili zamjene nefinancijske imovine i naknade s naslova osiguranja mogu se koristiti samo za kapitalne rashode, za ulaganja u dionice i udjele trgovačkih društava te za otplate glavnice na temelju dugoročnog zaduživanja. Kapitalni rashodi su: rashodi za nabavu nefinancijske imovine, rashodi za održavanje nefinancijske imovine, kapitalne pomoći koje se daju trgovačkim društvima u kojima jedinica lokalne i područne (regionalne) samouprave ima odlučujući utjecaj na upravljanje za nabavu nefinancijske imovine te dodatna ulaganja u nefinancijsku imovinu.

U ovaj izvor pripadaju prihodi kao što suprihodi od prodaje zemljišta, stambenih i poslovnih objekata, prihodi od prodaje stanova na kojima je postojalo stanarsko pravo, prihodi od prodaje opreme, prijevoznih sredstava i drugo.

|  |  |
| --- | --- |
| 7.1. | Prihodi od prodaje zemljišta i objekata |
| 7.2. | Prihodi od otkupa stanova |

Proračunski korisnici koriste *izvor 7.1.1. i 7.2.1.*

*NAMJENSKI PRIMICI –*ovaj *izvor 8.1.* čine primici od financijske imovine i zaduživanja čija je namjena utvrđena posebnim ugovorima i/ili propisima.

Proračunski korisnici mogu imati *izvor 8.1.1.* ukoliko planiraju primitke od dugoročnog zaduživanja za financiranje investicija. Napominjemo da se prema Zakonu o proračunu ne može dugoročno zadužiti bez suglasnosti Gradskog vijeća.

*PRENESENA SREDSTVA IZ PRETHODNE GODINE -*Neutrošena sredstva iz prethodne godine upravni odjeli i proračunski korisnici planiraju na izvoru iz kojeg su ta sredstva ostvarena. Ukoliko odgovarajući izvor nije planiran, proračunski korisnik treba upravnom tijelu za financije podnijeti zahtjev za otvaranje odgovarajućeg izvora.

### RASHODI I IZDACI PREMA IZVORIMA FINANCIRANJA

Plan rashoda i izdataka upravnog tijela i proračunskog korisnika za razdoblje 2023. - 2025. godine sadrži rashode i izdatke razvrstane prema proračunskim klasifikacijama: programska, ekonomska, funkcijska i izvori financiranja, kako bi se osiguralo praćenje rashoda i izdataka po nositelju, cilju, namjeni, vrsti, lokaciji i izvoru financiranja.

Zbog praćenja potrošnje po izvorima financiranja te izrade izvještaja o izvršenju proračuna, rashodi i izdaci se za proračun 2023. planiraju (u programskoj aplikaciji Riznica) na razini odjeljka ekonomske klasifikacije (peta razina računskog plana), a za projekcije 2024.-2025. na razini skupine ekonomske klasifikacije (druga razina računskog plana).

* **Procjena ukupne visine rashoda i izdataka**

U svrhu izrade fiskalno održivog proračuna u idućem trogodišnjem razdoblju, upravna tijela i proračunski korisnici obvezni su realno planirati rashode i izdatke.

Rashode koji se financiraju iz namjenskih prihoda i primitaka (prihodi za posebne namjene, pomoći, donacije i drugi), upravna tijela i proračunski korisnici planiraju do visine ukupno procijenjenih prihoda iz tih izvora jer isti ne ulaze u dostavljene limite. Ovi su izvori fleksibilni što znači da ako se prihodi iz tih izvora ostvare iznad plana, rashodi se mogu izvršavati do visine uplaćenih prihoda.

Upravna tijela dužna prvo planirati rashode za obveze koje proizlaze iz potpisanih ugovora koji su djelomično realizirani u 2022. godini ili još nisu krenuli u realizaciju pa tek onda rashode za ugovore koji će se sklopiti u 2023. godini.

Kapitalni projekti se trebaju prvenstveno planirati u skladu s utvrđenim prioritetima, pripremljenosti projekta, raspoloživim sredstvima te realnom dinamikom provedbe pojedinih projekata.

* **Nadležni odjeli i njihovi proračunski korisnici**

Upravna tijela koja u svojoj nadležnosti imaju proračunske korisnike, dužna su ove Upute dostaviti svojim proračunskim korisnicima, te prije izrade financijskih planova usuglasiti visine financijskih planova s proračunskim korisnicima u svojoj nadležnosti, uzimajući u obzir zadani limit za ukupan razdjel iz izvora: *Opći prihodi i primici* 1.1.1.

Nadležni odjel dužan je utvrditi programsku klasifikaciju (aktivnosti i projekte) za proračunske korisnike iz svoje nadležnosti budući da se *uključivanjem vlastitih i namjenskih prihoda* i primitaka korisnika može ukazati potreba za novim aktivnostima i projektima od onih koji su do sada bili sadržani u proračunu. Zajedničke aktivnosti i projekte, koje upravno tijelo definira, proračunski korisnik može dodatno razraditi za svoje potrebe.

Navedeno znači da je nadležni odjel dužan dati upute svom proračunskom korisniku u svezi načina grupiranja određenih aktivnosti i projekata u programe i određivanja njihovog naziva.

Tijekom provjere i usuglašavanja prijedloga financijskog plana korisnika, odjel razmatra opravdanost iskazanih zahtjeva za financijskim sredstvima za redovno poslovanje korisnika te opravdanost zahtjeva za dodatnim sredstvima. **Suglasnost na prijedlog financijskog plana za korisnika daje nadležni odjel.**

### OBRAZLOŽENJE FINANCIJSKOG PLANA ZA 2023.-2025. GODINU

Upravna tijela i proračunski korisnici dužni su uzprijedlog financijskog plana izraditi i dostaviti obrazloženje financijskog plana**.**

Proračunski korisnici obrazloženje svog financijskog plana dostavljaju nadležnom odjelu koji izrađuje objedinjeno obrazloženje financijskog plana i dostavlja ga Upravnom odjelu za ekonomske poslove.

Uvođenjem srednjoročnog fiskalnog okvira i programskog planiranja naglasak se stavlja na rezultate koji se postižu provedbom programa, aktivnosti i projekata, umjesto na vrstu i visinu troškova. Time se zahtijeva preuzimanje odgovornosti za rezultate provedbe programa (i aktivnosti i projekata) od jedinica lokalne i područne (regionalne) samouprave i njihovih proračunskih korisnika.

U tom smislu treba posvetiti posebnu pažnju obrazloženju financijskog plana, odnosno definiranju ciljeva koji se programima namjeravaju postići te pokazatelja uspješnosti ostvarenja tih ciljeva, koji se do sada nisu dosljedno definirali.

* **USVAJANJE FINANCIJSKOG PLANA PRORAČUNSKOG KORISNIKA**

Radi izvršavanja i praćenja proračuna, ovim Uputama traži se od proračunskih korisnika da dostave tj. unesu u programsku aplikaciju Riznica plan prihoda i rashoda na 5. razini računskog plana.

Međutim, upravna vijeća, školski odbori i ostala upravljačka tijela proračunskih korisnika obvezna su usvojiti financijski plan za 2023. – 2025. godinu na razini skupine (druga razina računskog plana). Upravljačka tijela proračunskih korisnika obvezna su po usuglašavanju proračuna, usvojiti financijski plan do kraja godine, kako bi se od 1. siječnja 2023. mogle preuzimati i izvršavati nove obveze.

Prijedlog financijskog plana koji treba usvojiti upravljačko tijelo sastoji se od sažetka općeg dijela financijskog plana, tabličnog dijela plana prihoda i plana rashoda, te od obrazloženja financijskog plana.

Zakonom o proračunu je dalje uređeno da ako postoje razlike u financijskom planu proračunskog korisnika sadržanom u proračunu koji je usvojilo predstavničko tijelo u odnosu na već usvojeni prijedlog financijskog plana od strane upravljačkog tijela, upravljačko tijelo usvaja financijski plan koji je sadržan u proračunu koji je usvojilo predstavničko tijelo.

# PROCJENA PRIHODA I PRIMITAKA TE RASHODA I IZDATAKA PRORAČUNA GRADA SPLITA ZA RAZDOBLJE OD 2023.-2025. GODINE

Tijekom srednjoročnog razdoblja očekuje se nastavak rasta gospodarske aktivnosti po usporavajućoj dinamici od 2,5% u 2024. i 2025. godini. U 2022. godini očekuje se ubrzanje inflacije potrošačkih cijena na razinu od 7,8%, koja će potom u 2023. godini usporiti na 3,7%, u 2024. godini 2,7% te u 2025. godini 2,2%.

Uvažavajući navedeno, upravni odjel za ekonomske poslove napravio je procjenu prihoda na osnovi dosadašnjeg ostvarenja te očekivane naplate u idućim godinama.

U nastavku u Tablici 2. daje se procjena prihoda/primitaka Proračuna Grada Splita sa proračunskim korisnicima, za sljedeće trogodišnje proračunsko razdoblje od 2023.-2025. godine. U tablici se, uz procjene za 2023.-2025. godinu, daju usporedni podaci o ostvarenim prihodima u 2021. godini te plan i procjena prihoda za 2022. godinu.

Ukupno procijenjeni prihodi za 2023. godinu iznose 116.245.000 EUR (875.847.953 kn), za 2023. godinu 122.775.000 EUR (925.048.238 kuna), a u 2024. iznose 129.317.000 EUR (974.338.937 kuna), a sve kako slijedi

### 

Tablica 2.

-u EUR

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **VRSTA PRIHODA / PRIMITAKA** | **IZVRŠENJE 2021.** | **PLAN 2022.** | **PLAN 2023.** | **PROJEKCIJE 2024.** | **PROJEKCIJE 2025.** | **INDEKS 22/21** | **INDEKS 23/22** | **INDEKS 24/23** | **INDEKS 25/24** |
|  | **SVEUKUPNO PRIHODI** | **119.113.985** | **181.558.006** | **116.245.000** | **122.775.000** | **129.317.000** | **152,4** | **64,0** | 105,6 | 105,3 |
| **6** | **Prihodi poslovanja** | **115.004.220** | **138.880.987** | **114.815.000** | **121.380.000** | **127.987.000** | **120,8** | **82,7** | 105,7 | 105,4 |
| 61 | Prihodi od poreza | 68.962.543 | 73.423.122 | 76.980.000 | 78.980.000 | 80.960.000 | 106,5 | 104,8 | 102,6 | 102,5 |
| 63 | Pomoći iz inozemstva i od subjekata unutar općeg proračuna | 12.096.592 | 21.530.066 | 4.090.000 | 4.650.000 | 4.650.000 | 178,0 | 19,0 | 113,7 | 100,0 |
| 64 | Prihodi od imovine | 8.060.212 | 12.263.588 | 8.300.000 | 8.650.000 | 9.300.000 | 152,1 | 67,7 | 104,2 | 107,5 |
| 65 | Prihodi od upravnih i administrativnih pristojbi, pristojbi po posebnim propisima i naknada | 24.390.550 | 29.175.659 | 23.250.000 | 26.600.000 | 30.550.000 | 119,6 | 79,7 | 114,4 | 114,8 |
| 66 | Prihodi od prodaje proizvoda i robe te pruženih usluga, prihodi od donacija | 542.665 | 484.438 | 465.000 | 505.000 | 535.000 | 89,3 | 96,0 | 108,6 | 105,9 |
| 68 | Kazne, upravne mjere i ostali prihodi | 951.659 | 2.004.114 | 1.730.000 | 1.995.000 | 1.992.000 | 210,6 | 86,3 | 115,3 | 99,8 |
| **7** | **Prihodi od prodaje nefinancijske imovine** | **990.778** | **8.806.158** | **1.200.000** | **1.395.000** | **1.330.000** | **888,8** | **13,6** | 116,3 | 95,3 |
| 71 | Prihodi od prodaje neproizvedene dugotrajne imovine | 111.765 | 6.018.979 | 400.000 | 665.000 | 665.000 | 5.385,4 | 6,6 | 166,3 | 100,0 |
| 72 | Prihodi od prodaje proizvedene dugotrajne imovine | 879.012 | 2.787.179 | 800.000 | 730.000 | 665.000 | 317,1 | 28,7 | 91,3 | 91,1 |
| **8** | **Primici od financijske imovine i zaduživanja** | **3.118.988** | **27.871.790** | **230.000** | **0** | **0** | **893,6** | **0,8** | 0,0 | 0,0 |
| 81 | Primljeni povrati glavnica danih zajmova i depozita | 13.272 | 0 | 230.000 | 0 | 0 | 0,0 | 0,0 | 0,0 | 0,0 |
| 84 | Primici od zaduživanja | 3.105.715 | 27.871.790 | 0 | 0 | 0 | 897,4 | 0,0 | 0,0 | 0,0 |
| **9** | **Vlastiti izvori** | **0** | **5.999.071** | **0** | **0** | **0** | **0,0** | **0,0** | 0,0 | 0,0 |
| 92 | Rezultat poslovanja | 0 | 5.999.071 | 0 | 0 | 0 | 0,0 | 0,0 | 0,0 | 0,0 |

-u kn

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **VRSTA PRIHODA / PRIMITAKA** | **IZVRŠENJE 2021.** | **PLAN 2022.** | **PLAN 2023.** | **PROJEKCIJE 2024.** | **PROJEKCIJE 2025.** | **INDEKS 22/21** | **INDEKS 23/22** | **INDEKS 24/23** | **INDEKS 25/24** |
|  | **SVEUKUPNO PRIHODI** | **897.464.320** | **1.367.948.793** | **875.847.953** | **925.048.238** | **974.338.937** | **152,4** | **64,0** | 105,6 | 105,3 |
| **6** | **Prihodi poslovanja** | **866.499.296** | **1.046.398.793** | **865.073.618** | **914.537.610** | **964.318.052** | **120,8** | **82,7** | 105,7 | 105,4 |
| 61 | Prihodi od poreza | 519.598.278 | 553.206.513 | 580.005.810 | 595.074.810 | 609.993.120 | 106,5 | 104,8 | 102,6 | 102,5 |
| 63 | Pomoći iz inozemstva i od subjekata unutar općeg proračuna | 91.141.774 | 162.218.280 | 30.816.105 | 35.035.425 | 35.035.425 | 178,0 | 19,0 | 113,7 | 100,0 |
| 64 | Prihodi od imovine | 60.729.664 | 92.400.000 | 62.536.350 | 65.173.425 | 70.070.850 | 152,1 | 67,7 | 104,2 | 107,5 |
| 65 | Prihodi od upravnih i administrativnih pristojbi, pristojbi po posebnim propisima i naknada | 183.770.597 | 219.824.000 | 175.177.125 | 200.417.700 | 230.178.975 | 119,6 | 79,7 | 114,4 | 114,8 |
| 66 | Prihodi od prodaje proizvoda i robe te pruženih usluga, prihodi od donacija | 4.088.708 | 3.650.000 | 3.503.543 | 3.804.923 | 4.030.958 | 89,3 | 96,0 | 108,6 | 105,9 |
| 68 | Kazne, upravne mjere i ostali prihodi | 7.170.275 | 15.100.000 | 13.034.685 | 15.031.328 | 15.008.724 | 210,6 | 86,3 | 115,3 | 99,8 |
| **7** | **Prihodi od prodaje nefinancijske imovine** | **7.465.013** | **66.350.000** | **9.041.400** | **10.510.628** | **10.020.885** | **888,8** | **13,6** | 116,3 | 95,3 |
| 71 | Prihodi od prodaje neproizvedene dugotrajne imovine | 842.094 | 45.350.000 | 3.013.800 | 5.010.443 | 5.010.443 | 5.385,4 | 6,6 | 166,3 | 100,0 |
| 72 | Prihodi od prodaje proizvedene dugotrajne imovine | 6.622.919 | 21.000.000 | 6.027.600 | 5.500.185 | 5.010.443 | 317,1 | 28,7 | 91,3 | 91,1 |
| **8** | **Primici od financijske imovine i zaduživanja** | **23.500.012** | **210.000.000** | **1.732.935** | **0** | **0** | **893,6** | **0,8** | 0,0 | 0,0 |
| 81 | Primljeni povrati glavnica danih zajmova i depozita | 100.000 | 0 | 1.732.935 | 0 | 0 | 0,0 | 0,0 | 0,0 | 0,0 |
| 84 | Primici od zaduživanja | 23.400.012 | 210.000.000 | 0 | 0 | 0 | 897,4 | 0,0 | 0,0 | 0,0 |
| **9** | **Vlastiti izvori** | **0** | **45.200.000** | **0** | **0** | **0** | **0,0** | **0,0** | 0,0 | 0,0 |
| 92 | Rezultat poslovanja | 0 | 45.200.000 | 0 | 0 | 0 | 0,0 | 0,0 | 0,0 | 0,0 |

### Procjena kretanja prihoda i primitaka proračuna za razdoblje 2023.-2025. godine – *po izvorima financiranja*

Ukupan iznos *općih prihoda i primitaka* za 2023. godinu procijenjen je u iznosu od 86,2 mil. EUR (649,5 mil. kn)

Polazište za procjenu općih prihoda za sljedeće proračunsko razdoblje su zakonski propisi, odluke Grada Splita i makroekonomski pokazatelji.

Ukupni *namjenski prihodi* planiraju se u iznosu 30,0 mil. EUR (226,3 mil. kn) u 2023. godini i odnose se na prihode od pomoći, prihode od komunalnog doprinosa, kapitalne prihode od prodaje imovine i drugo. Polazište za procjenu namjenskih prihoda su zakonski propisi, ugovori i odluke Grada Splita o visini gradskih prihoda (komunalni doprinos, komunalna naknada, naknade za koncesije, prihodi za financiranje decentraliziranih funkcija školstva i vatrogastva, spomenička renta, eko renta i sl.).

* **Prihodi od poreza**

Vrijednosno najznačajniji prihodi Grada su prihodi od poreza i prireza na dohodak. Prihodi od poreza na dohodak za 2023. godinu se procjenjuju u iznosu 76,9 mil. EUR (580,0 mil. kuna) i bilježe značajan porast kao posljedicu oporavka nakon općeg pada gospodarske aktivnosti i zaposlenosti izazvane pandemijom. U idućim godinama očekuje se daljnji porast poreznih prihoda stoga su planirani za 2024. u iznosu od 78,9 mil. EUR (595,1 mil. kuna), te u 2025. godini 80,9 mil. EUR (609,9 mil. kn).

U okviru ovih prihoda su i prihodi iz poreza za decentralizirane funkcije stoga iako su porezni prihodi imaju strogo definiranu namjenu.

Od poreznih prihoda najveći porast bilježe prihodi od poreza na promet nekretnina dok su prihodi od poreza na potrošnju pića pokazatelj uspješne turističke sezone i planiramo ih povećanjem u odnosu na prethodne godine.

* **Prihodi od pomoći**

Prihode od pomoći Upravni odjel ekonomskih poslova ne može planirati bez saznanja službi čiji se projekti financiraju sredstvima EU stoga će se ovaj iznos prihoda biti izmijenjen prilikom izrade proračuna u skladu s njihovim procjenama.

U planu prihoda od pomoći planirane su: od SDŽ za ogrijev, pomoći ŽUC-a, pomoći iz države za projekte koji su već planirani u prethodnim godinama i nastavljaju se u idućem planskom razdoblju („S pomoćnikom mogu bolje V“ „Zaželi sretniju starost“ i ostali manji projekti), prihodi od pomoći izravnanja za decentralizirane funkcije (procijenjeni u iznosu 20,0 mil. kuna, a planiramo ih zajedno sa dijelom koji ide iz poreznih prihoda, prema podacima tekuće godine u skladu sa Uputama Ministarstva financija).

* **Prihodi od financijske imovine**

Prihodi od financijske imovine su procijenjeni u iznosu od 0,4 mil. EUR (3,0 mil. kuna), a odnose se na prihode od zateznih kamata.

* **Prihodi od iznajmljivanja gradske imovine**

Ovi prihodi odnose se najvećim dijelom na prihode od zakupa gradske imovine (zakup poslovnog prostora, najam stambenog prostora, naknada za uporabu javnih gradskih površina i drugo). Prateći dosadašnju realizaciju ovih prihoda planirani su u nešto manjim iznosima, ali podložni su korekcijama prema uputama nadležne službe.

* **Prihodi od naknada za koncesije**

Naknade za koncesije na pomorsko dobro i ostale koncesije planiraju se u iznosu od 0,6 mil. EUR (4,5 mil. kuna) sukladno procjeni realizacije tekuće godine.

* **Prihodi od spomeničke i eko rente**

Prihodi od spomeničke rente su procijenjeni u iznosu od 0,4 mil. EUR (3,0 mil. kuna), a prihodi od eko rente na 0,7 mil. EUR (5,0 mil. kuna) kroz sve tri godine.

* **Prihodi od upravnih i administrativnih pristojbi**

Prihodi od upravnih i administrativnih pristojbi i prihodi od naknade štete, od APN-a, legalizacije su procijenjeni u iznosu od 2,02 mil. EUR (15,2 mil. kuna).

* **Prihodi od komunalnog doprinosa**

Prihodi od komunalnog doprinosa su procijenjeni u iznosu od 2,65 mil. EUR (20,0 mil. kuna) u 2023. godini i to samo prema preuzetim ugovornim obvezama. Ukoliko službe kojima je komunalni doprinos izvor financiranja budu imale pravih saznanja o novim investicijama i naplati ovog prihoda korigirat ćemo ih u skladu s tim.

* **Prihodi od komunalne naknade**

Prihodi od komunalne naknade su planirani su u 2023. godini 18,6 mil. EUR (140,0 mil. kuna), a sve prema dosadašnjoj naplati ovog namjenskog prihoda.

* **Prihodi od donacija i od prodaje proizvoda i usluga**

Prihodi od donacija od strane Grada se planiraju samo za iznos od 19,908,42 EUR (150.000 kn) OTP banke za stipendije studentima s invaliditetom dok se prihodi od prodaje proizvoda i usluga odnose na manje usluge koje obavlja Grad.

* **Kazne, upravne mjere i ostali prihodi**

Ostali prihodi su procijenjeni u iznosu od 1,73 mil. EUR (13,0 mil. kuna), a odnose se na prihode od kazni i od Dioklecijanovih podruma.

* **Prihodi od prodaje ili zamjene nefinancijske imovine**

Prihodi od prodaje ili zamjene nefinancijske imovine procjenjuju se u iznosu od 1,2 mil. EUR (9,0 mil. kuna) i odnose se na prihod od otkupa stanova, prava građenja i prodaje zemljišta. Prihod od prodaje stanova i poslovnih prostora planirat će se tek kada nadležna služba koja raspolaže podacima o gradskoj imovini ne dostavi popis stanova i poslovnih prostora odnosno očekivani prihod od njihove prodaje.

### Procjena kretanja vlastitih i namjenskih prihoda i primitaka *proračunskih korisnika* za razdoblje 2023.-2025. godine

Ukupni proračunskih korisnika u 2023.-2025. godini se planiraju u iznosu 145.000 EUR (1.092.502,50 kuna), ali su podložni promjenama. Prema visini vlastitih i namjenskih prihoda proračunski korisnici planirat će svoje rashode i izdatke.

## PROCJENA RASHODA I IZDATAKA PRORAČUNA GRADA SPLITA ZA RAZDOBLJE OD 2023.-2025. GODINE

Sukladno članku 26. Zakona o proračunu, Upute sadrže visinu rashoda koji se financiraju iz općih prihoda i primitaka te namjenskih primitaka po razdjelima organizacijske klasifikacije za iduću proračunsku godinu i za slijedeće dvije.

**Budući je novim ustrojem došlo do spajanja pojedinih upravnih tijela/službi i stvaranja novih, a Pravilnik o unutarnjem ustrojstvu upravnih odjela i službi (sistematizacija) još nije usvojen od strane Gradskog vijeća, u ovom trenutku nismo u mogućnosti izraditi detaljne Upute za financijske planove po resorima, već rashode i izdatke Grada prema ekonomskoj klasifikaciji te limite proračunskim korisnicima prema našim saznanjima.**

**Upravna tijela obvezna su planirati rashode koji se financiraju iz općih i namjenskih prihoda i primitaka za projekte/aktivnosti u svom djelokrugu.**

Prilikom procjene rashoda vodilo se računa o utjecaju inflacije i rastu cijena određenih sirovina, a pretpostavlja se da će tek uslijediti šok od rasta cijena energije zbog rata u Ukrajini i sankcija Rusiji, ali cijeli makroekonomski scenarij podložan je promjenama.

U Tablici 3. prikazana je procjena rashoda 2023.-2025. sa podacima o realizaciji 2021. godine i plana za 2022. godinu)

Tablica 3.

-u EUR

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **VRSTA RASHODA / IZDATAKA** | **IZVRŠENJE 2021.** | **PLAN 2022.** | **PLAN 2023.** | **PROJEKCIJE 2024.** | **PROJEKCIJE 2025.** | **INDEKS 22/21** | **INDEKS 23/22** | **INDEKS 24/23** | **INDEKS 25/24** |
|  | **SVEUKUPNO RASHODI** | **129.020.068** | **181.558.006** | **116.245.000** | **122.775.000** | **129.317.000** | **140,7** | **64,0** | 105,6 | 105,3 |
| **3** | **Rashodi poslovanja** | **103.236.457** | **108.799.630** | **111.935.000** | **112.430.000** | **112.940.000** | **105,4** | **102,9** | 100,4 | 100,5 |
| 31 | Rashodi za zaposlene | 35.006.048 | 37.842.854 | 38.092.000 | 38.300.000 | 38.500.000 | 108,1 | 100,7 | 100,5 | 100,5 |
| 32 | Materijalni rashodi | 38.603.159 | 38.830.506 | 39.200.000 | 39.500.000 | 39.820.000 | 100,6 | 101,0 | 100,8 | 100,8 |
| 34 | Financijski rashodi | 291.097 | 271.380 | 93.000 | 80.000 | 70.000 | 93,2 | 34,3 | 86,0 | 87,5 |
| 35 | Subvencije | 6.723.354 | 7.189.595 | 9.300.000 | 9.300.000 | 9.300.000 | 106,9 | 129,4 | 100,0 | 100,0 |
| 36 | Pomoći dane u inozemstvo i unutar općeg proračuna | 921.764 | 1.313.393 | 1.350.000 | 1.350.000 | 1.350.000 | 142,5 | 102,8 | 100,0 | 100,0 |
| 37 | Naknade građanima i kućanstvima i druge naknade | 6.110.121 | 6.859.997 | 7.300.000 | 7.300.000 | 7.300.000 | 112,3 | 106,4 | 100,0 | 100,0 |
| 38 | Ostali rashodi | 15.580.914 | 16.491.905 | 16.600.000 | 16.600.000 | 16.600.000 | 105,8 | 100,7 | 100,0 | 100,0 |
| **4** | **Rashodi za nabavu nefinancijske imovine+** | **17.839.282** | **52.804.081** | **3.170.000** | **9.205.000** | **15.237.000** | **296,0** | **6,0** | 290,4 | 165,5 |
| 41 | Rashodi za nabavu neproizvedene dugotrajne imovine | 1.437.572 | 5.040.905 | 3.170.000 | 9.205.000 | 15.237.000 | 350,7 | 62,9 | 290,4 | 165,5 |
| 42 | Rashodi za nabavu proizvedene dugotrajne imovine | 10.189.404 | 41.628.997 | 408,6 | 0,0 | 0,0 | 0,0 |
| 45 | Rashodi za dodatna ulaganja na nefinancijskoj imovini | 6.212.306 | 6.134.179 | 98,7 | 0,0 | 0,0 | 0,0 |
| **5** | **Primici od financijske imovine i zaduživanja** | **7.944.330** | **19.954.294** | **1.140.000** | **1.140.000** | **1.140.000** | **251,2** | **5,7** | 100,0 | 100,0 |
| 51 | Izdaci za dane depozite i zajmove | 610.727 | 0 | 0 | 0 | 0 | 0,0 | 0,0 | 0,0 | 0,0 |
| 54 | Izdaci za otplatu glavnice primljenih kredita | 7.944.330 | 19.954.294 | 1.140.000 | 1.140.000 | 1.140.000 | 251,2 | 5,7 | 100,0 | 100,0 |

-u kn

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **VRSTA RASHODA / IZDATAKA** | **IZVRŠENJE 2021.** | **PLAN 2022.** | **PLAN 2023.** | **PROJEKCIJE 2024.** | **PROJEKCIJE 2025.** | **INDEKS 22/21** | **INDEKS 23/22** | **INDEKS 24/23** | **INDEKS 25/24** |
|  | **SVEUKUPNO RASHODI** | **972.101.703** | **1.367.948.793** | **875.847.953** | **925.048.238** | **974.338.937** | **140,7** | **64,0** | 105,6 | 105,3 |
| **3** | **Rashodi poslovanja** | **777.835.083** | **819.750.815** | **843.374.258** | **847.103.835** | **850.946.430** | **105,4** | **102,9** | 100,4 | 100,5 |
| 31 | Rashodi za zaposlene | 263.753.069 | 285.126.987 | 287.004.174 | 288.571.350 | 290.078.250 | 108,1 | 100,7 | 100,5 | 100,5 |
| 32 | Materijalni rashodi | 290.855.499 | 292.568.449 | 295.352.400 | 297.612.750 | 300.023.790 | 100,6 | 101,0 | 100,8 | 100,8 |
| 34 | Financijski rashodi | 2.193.269 | 2.044.714 | 700.709 | 602.760 | 527.415 | 93,2 | 34,3 | 86,0 | 87,5 |
| 35 | Subvencije | 50.657.108 | 54.170.000 | 70.070.850 | 70.070.850 | 70.070.850 | 106,9 | 129,4 | 100,0 | 100,0 |
| 36 | Pomoći dane u inozemstvo i unutar općeg proračuna | 6.945.031 | 9.895.760 | 10.171.575 | 10.171.575 | 10.171.575 | 142,5 | 102,8 | 100,0 | 100,0 |
| 37 | Naknade građanima i kućanstvima i druge naknade | 46.036.710 | 51.686.645 | 55.001.850 | 55.001.850 | 55.001.850 | 112,3 | 106,4 | 100,0 | 100,0 |
| 38 | Ostali rashodi | 117.394.398 | 124.258.260 | 125.072.700 | 125.072.700 | 125.072.700 | 105,8 | 100,7 | 100,0 | 100,0 |
| **4** | **Rashodi za nabavu nefinancijske imovine+** | **134.410.067** | **397.852.350** | **23.884.365** | **69.355.073** | **114.803.177** | **296,0** | **6,0** | 290,4 | 165,5 |
| 41 | Rashodi za nabavu neproizvedene dugotrajne imovine | 10.831.383 | 37.980.695 | 23.884.365 | 69.355.073 | 114.803.177 | 350,7 | 62,9 | 290,4 | 165,5 |
| 42 | Rashodi za nabavu proizvedene dugotrajne imovine | 76.772.068 | 313.653.680 | 408,6 | 0,0 | 0,0 | 0,0 |
| 45 | Rashodi za dodatna ulaganja na nefinancijskoj imovini | 46.806.616 | 46.217.975 | 98,7 | 0,0 | 0,0 | 0,0 |
| **5** | **Primici od financijske imovine i zaduživanja** | **59.856.552** | **150.345.628** | **8.589.330** | **8.589.330** | **8.589.330** | **251,2** | **5,7** | 100,0 | 100,0 |
| 51 | Izdaci za dane depozite i zajmove | 4.601.523 | 0 | 0 | 0 | 0 | 0,0 | 0,0 | 0,0 | 0,0 |
| 54 | Izdaci za otplatu glavnice primljenih kredita | 59.856.552 | 150.345.628 | 8.589.330 | 8.589.330 | 8.589.330 | 251,2 | 5,7 | 100,0 | 100,0 |

*\*za veće investicije potrebna su zaduživanja i procjena nadležne službe o sredstvima prodaje gradske imovine*

* + - * **Rashodi za zaposlene**

Procijenjena visina ovih rashoda obuhvaća rashode za plaće, ostale rashode za zaposlene (jubilarna nagrada, darovi za djecu, regres….) i doprinosi na plaće. Polazište za izračun su sredstva planirana tekućim proračunom za 2022. godinu uvažavajući sva materijalna prava zaposlenih po kolektivnim ugovorima, uzevši u obzir i potrebno uvećanje za minuli rad. Rashodi za zaposlene se procjenjuju u sljedećim iznosima: u 2023. u iznosu 38,1 mil. EUR (287,1 mil. kuna), u 2024. u iznosu 38,3 mil. EUR (288,6 mil. kuna), i u 2025. u iznosu 38,5mil. EUR (290,1 mil. kuna).

* + - * **Otplata obveza po osnovi zaduženja/sufinanciranja zaduženja**

Ovi rashodi se odnose na otplatu kredita iz 2020. godine koji je uzet na rok od 10 godina budući su svi ostali krediti do 2023. godine otplaćeni, a iznose po 1,1 mil. EUR (8,6 mil. kuna) u sve tri godine.

* + - * **Ostali tekući rashodi**

Procijenjena je visina ostalih tekućih rashoda koji se uglavnom financiraju iz izvora opći prihodi i primici (iz općih prihoda se financiraju već navedeni rashodi za zaposlene i rashodi za otplate obveza po osnovi zaduženja). Oni se odnose na *dio materijalnih rashoda, financijske rashode, subvencije, naknade građanima, tekuće pomoći i tekuće donacije*.

Od svih se odjela gradske uprave očekuje da racionaliziraju svoje materijalne rashode uvažavajući povećanje cijena sirovina, a kako bi se smanjio njihov udjel u ukupnim rashodima proračuna, te da realno procjene sredstva za donacije i pomoći.

Za rashode koji se financiraju iz namjenskih prihoda limit predstavlja procijenjena visina istih što znači da upravna tijela i proračunski korisnici koji ostvaruju vlastite i namjenske prihode, procjenjuju rashode do visine vlastitih i namjenskih prihoda odnosno do visine planiranih prihoda za posebne namjene (komunalni doprinos, vodni doprinos, koncesije, turistička pristojba, pomoći, donacije, prihodi od prodaje ili zamjene nefinancijske imovine i naknade s naslova osiguranja….).

* **Planiranje rashoda za decentralizirane funkcije**

Sredstva za financiranje decentraliziranih funkcija planiraju se na razini iznosa utvrđenih Odlukama Vlade RH o minimalnim financijskim standardima za decentralizirane funkcije u 2022. godini.

Ured Grada i Upravni odjel za društvene djelatnosti određuje raspodjelu sredstava unutar zadanih limita za svaku pojedinu decentraliziranu funkciju.

Kao i kod ostalih vrsta namjenskih prihoda, za rashode koji se financiraju iz kapitalnih prihoda, limit je procijenjena visina tzv. kapitalnih prihoda. Sukladno Zakonu o proračunu, kapitalni prihodi se mogu koristiti za nabavu nefinancijske imovine, održavanje nefinancijske imovine, kapitalne pomoći za nabavu nefinancijske imovine trgovačkim društvima u kojima JLP(R)S ima odlučujući utjecaj na upravljanje, dodatna ulaganja u nefinancijsku imovinu, ulaganja u dionice i udjele trgovačkih društava te za otplate glavnice na temelju dugoročnog zaduživanja.

Ukoliko predloženi kapitalni rashodi budu veći od visine raspoloživih kapitalnih prihoda, biti će potrebno odrediti prioritete u financiranju kapitalnih rashoda ili utvrditi druge izvore financiranja, tako da se omogući financiranje neophodnih kapitalnih rashoda i nastavak započetih investicija.

1. **PROCJENA LIMITA ZA PRORAČUNSKE KORISNIKE GRADA SPLITA ZA RAZDOBLJE 2023. – 2025. GODINE**

Prilikom procjene limita za proračunske korisnike polazimo od sljedećih pretpostavki:

* Broj zaposlenih i rashodi za zaposlene su planirani prema 2022. godini
* Zadržana su materijalna prava sukladno važećim kolektivnim ugovorima korisnika
* Hladni pogon podrazumijeva troškove prijevoza djelatnika i rashode za upravna vijeća
* Ostali rashodi odnose se na režijske troškove za struju, vodu, telefon, naknade za upravna vijeća, troškove za promidžbeni materijal, materijal za čišćenje i održavanje te ostale rashode za redovno obavljanje djelatnosti poput autorskih honorara, ugovora o dijelu, službenih putovanja, troškova seminara, savjetovanja, programskih troškova ustanova u kulturi, usluga student servisa, rashoda za tekuće i investicijsko održavanje…

U nastavku se daje detaljnije objašnjenje po skupinama proračunskih korisnika Grada Splita:

* **USTANOVE U KULTURI**

Sredstva predviđena za ustanove u kulturi odnose se na:

* *Rashode za zaposlene*

Rashodi za zaposlene sadrže bruto plaće djelatnika uvećane samo za 0,5% minulog rada te ostale rashode za zaposlene vezane za darove za djecu, otpremnine, jubilarne nagrade te naknade za bolest, invalidnost i smrtne slučajeve.

* Hladni pogon sadrži naknade za upravna vijeća i troškove prijevoza djelatnika
* Ostali rashodi obuhvaćaju režijske troškove (struja, voda, telefon…) te programske troškove ustanova u kulturi, autorske honorare, ugovore o djelu, službena putovanja, naknade za student servis, materijal za tekuće i investicijsko održavanje…
* Financijski okvir J.U. Park šuma Marjan odnosi se isključivo na redovnu djelatnost ustanove
* **USTANOVE PREDŠKOLSKOG ODGOJA**

Sredstva predviđena za ustanove predškolskog odgoja odnose se na:

* Rashode za zaposlene

Rashodi za zaposlene su planirani na razini 2022. godine, a obuhvaćaju sva prava zajamčena važećim kolektivnim ugovorom.

Uvećanje od 0,5% za minuli rad

Bonove (dar u naravi po zaposleniku)

Regres za korištenje godišnjeg odmora u visini od 1.250 kuna

Naknada za božićne blagdane 1.250 kuna

* Hladni pogon obuhvaća dio režijskih troškova i upravna vijeća
* Ostali rashodi obuhvaćaju sredstva namijenjena sistematskim pregledima zaposlenika u iznosu od 800 kn po djelatniku
* **USTANOVE OSNOVNOG ŠKOLSTVA**

Sredstva predviđena za decentralizirane funkcije osnovnog školstva određuju se sukladno minimalnim financijskim standardom (bilančnim pravima) temeljem vladine Uredbe o načinu izračuna pomoći izravnanja za decentralizirane funkcije i Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva, koje se utvrđuju za svaku godinu, a osiguravaju se iz dodatnog udjela poreza na dohodak (1,9%) i fonda izravnanja. Grad Split iz svojih redovnih prihoda pokriva njihove potrebe iznad minimalnog pedagoškog standarda, dok se rashodi za zaposlene financiraju direktno iz sredstava Državnog proračuna, odnosno Ministarstva prosvjete. Grad sufinancira i plaće zaposlenika u cjelodnevnom i produženom boravku te osigurava sredstva za osobne pomoćnike i pomoćnike u nastavi iz poreznih prihoda i sredstava europskih fondova.

Sredstva predviđena za decentralizirane funkcije osnovnog školstva planirana su na nivou 2022. godine.

Sve dodatne informacije dostavit će Upravni odjel za društvene djelatnosti.

* **JAVNA USTANOVA SPORTSKI OBJEKTI**

Javnu ustanovu «Sportski objekti», Grad financira sa otprilike 80% ukupnih sredstava, kojima osigurava pokriće materijalnih rashoda i dijela rashoda za zaposlene. Ostatak rashoda za zaposlene Javna ustanova pokriva iz vlastitih sredstava.

Sredstva za JUSO planiraju se na razini 2022. godine.

* **JAVNA VATROGASNA POSTROJBA**

Javna vatrogasna postrojba Split, financira se na isti način kao i osnovno školstvo, s tim da je dodatni udio poreza na dohodak utvrđen po stopi od 1,0%. Sredstva za bilančna prava planiraju se na nivou 2022. godine. Sredstvima iznad minimalnih standarda Grad će osigurati za razliku u visini rashoda za zaposlene i materijalne troškove za „hladni pogon“ dok će sve ostale troškove iznad navedenih JVP dogovarati sa nadležnom službom, a sve u skladu sa mogućnostima odnosno prihodima iz kojih se financiraju.

* **NACIONALNE MANJINE**

Planirana sredstva odnose se na pokriće materijalnih rashoda, a u skladu sa Ustavnim zakonom o pravima nacionalnih manjina i Odlukom o načinu financiranja vijeća i predstavnika nacionalnih manjina u Gradu Splitu.

U nastavku se daje procjena limita za proračunske korisnike za 2023. - 2025. Godinu.

**NAPOMENA:**

**Izrađene financijske planove proračunski korisnici će dostaviti nadležnim Upravnim odjelima i službama ( Ured Grada, Upravni odjel za društvene djelatnosti i Upravni odjel za urbanizam i izgradnju) koji će planove pregledati i eventualno revidirati u dogovoru sa proračunskim korisnicima.**

U nastavku se daje procjena limita za proračunske korisnike za 2023. - 2025. godinu u eurima:

* u EUR

|  |  |  |  |  |  |  |
| --- | --- | --- | --- | --- | --- | --- |
| **PRORAČUNSKI KORISNIK** | **PLAN 2023.** | | | | **PROJEKCIJE** | |
| **rashodi za zaposlene** | **hladni pogon** | **ostalo** | **UKUPNO** | **2024.** | **2025.** |
|  |  |  |  |  |  |  |
| **USTANOVE U KULTURI** | **10.166.580** | **402.000** | **2.683.670** | **13.252.250** | **13.478.770** | **13.523.820** |
| HNK | 5.235.915 | 159.270 | 1.075.055 | 6.470.240 | 6.596.325 | 6.602.960 |
| GRADSKO KAZALIŠE LUTAKA | 484.440 | 22.565 | 132.725 | 639.730 | 643.710 | 647.690 |
| GRADSKO KAZALIŠTE MLADIH | 414.095 | 15.265 | 92.905 | 522.265 | 524.255 | 528.240 |
| GALERIJA UMJETNINA | 224.305 | 14.865 | 126.090 | 365.260 | 367.645 | 370.300 |
| MUZEJ GRADA SPLITA | 591.945 | 27.875 | 597.255 | 1.217.075 | 1.286.085 | 1.287.415 |
| ETNOGRAFSKI MUZEJ | 306.590 | 15.930 | 59.725 | 382.245 | 384.990 | 388.880 |
| HRVATSKI POMORSKI MUZEJ | 233.595 | 17.390 | 45.125 | 296.110 | 296.635 | 297.300 |
| PRIRODOSLOVNI MUZEJ I ZOO | 338.445 | 21.235 | 70.345 | 430.025 | 431.350 | 432.680 |
| MUZEJ DOMOVINSKOG RATA | 57.070 | 6.370 | 17.255 | 80.695 | 80.960 | 81.625 |
| GRADSKA KNJIŽNICA MARKO MARULIĆ | 1.081.690 | 27.875 | 55.745 | 1.165.310 | 1.167.960 | 1.174.600 |
| MULTIMEDIJALNI KULTULRNI CENTAR | 144.670 | 10.550 | 61.055 | 216.275 | 218.995 | 224.305 |
| J.U.PARK ŠUMA MARJAN | 954.280 | 52.190 | 188.465 | 1.194.935 | 1.201.140 | 1.205.125 |
| J.U.HRVATSKI DOM | 99.540 | 10.620 | 161.925 | 272.085 | 278.720 | 282.700 |
|  |  |  |  |  |  |  |
| **PREDŠKOLSKI ODGOJ** | **12.361.830** | **80.305** | **92.905** | **12.535.040** | **12.648.495** | **12.721.489** |
| DV CVIT MEDITERANA | 3.848.970 | 27.875 | 30.525 | 3.907.370 | 3.915.325 | 3.935.234 |
| DV GRIGOR VITEZ | 2.539.920 | 17.920 | 18.580 | 2.576.420 | 2.601.370 | 2.614.640 |
| DV MARJAN | 2.413.645 | 12.610 | 17.255 | 2.443.510 | 2.481.920 | 2.495.190 |
| DV RADOST | 3.559.295 | 21.900 | 26.545 | 3.607.740 | 3.649.880 | 3.676.425 |
|  |  |  |  |  |  |  |
| ***JUSO*** | **1.088.330** | **3.318.070** | | **4.406.400** | **4.419.670** | **4.432.945** |
|  |  |  | |  |  |  |
| ***OSNOVNO OBRAZOVANJE*** | **rashodi za zaposlene** | **hladni pogon** | **ostalo** | **5.095.275** | **5.095.275** | **5.095.275** |
| BILANČNA PRAVA | 0 | 3.000.000 | | 3.000.000 | 3.000.000 | 3.000.000 |
| CIJELODNEVNI BORAVAK | 929.060 | 26.545 | | 955.605 | 955.605 | 955.605 |
| POMOĆNICI U NASTAVI | 66.500 | | | 66.500 | 66.500 | 66.500 |
| "S POMOĆNIKOM MOGU BOLJE V" | 1.073.170 | | | 1.073.170 | 1.073.170 | 1.073.170 |
|  |  |  |  |  |  |  |
| ***NACIONALNE MANJINE*** | **rashodi za zaposlene** | **hladni pogon** | **program. djelatnost** | **69.015** | **69.015** | **69.015** |
| PREDSTAVNIK MAĐARSKE NM |  | 6.636 | 1.102 | 7.738 | 7.738 | 7.738 |
| VIJEĆE BOŠNJAČKE NM |  | 11.149 | 1.102 | 12.250 | 12.250 | 12.250 |
| VIJEĆE CRNOGORSKE NM |  | 11.149 | 1.102 | 12.250 | 12.250 | 12.250 |
| VIJEĆE SRPSKE NM |  | 11.149 | 1.102 | 12.250 | 12.250 | 12.250 |
| VIJEĆE MAKEDONSKE NM |  | 11.149 | 1.102 | 12.250 | 12.250 | 12.250 |
| VIJEĆE SLOVENSKE NM |  | 11.149 | 1.128 | 12.277 | 12.277 | 12.277 |
|  |  |  |  |  |  |  |
| ***JVP*** | **rashodi za zaposlene** | **hladni pogon** | **ostalo** | **4.014.870** | **4.032.140** | **4.041.410** |
| BILANČNA PRAVA | 2.077.115 | | | 2.077.115 | 2.087.750 | 2.090.385 |
| SREDSTVA GRADA | 1.851.485 | 86.270 | | 1.937.755 | 1.944.390 | 1.951.025 |
|  |  |  |  |  |  |  |
| ***J.U.ZAVOD ZA PROSTORNO UREĐENJE GRADA SPLITA*** | **rashodi za zaposlene** | **ostalo** | | **212.360** | **215.000** | **218.000** |
|  | 172.540 | 39.820 | | 212.360 | 215.000 | 218.000 |

Procjena limita za proračunske korisnike za 2023. - 2025. u kunama preračunatu po fiksnom tečaju konverzije ( 1EUR=7,53450HRK):

* u kn

|  |  |  |  |  |  |  |
| --- | --- | --- | --- | --- | --- | --- |
| **PRORAČUNSKI KORISNICI** | **PLAN 2023.** | | | | **PROJEKCIJE** | |
| **rashodi za zaposlene** | **hladni pogon** | **ostalo** | **UKUPNO** | **2024.** | **2025.** |
|  |  |  |  |  |  |  |
| **USTANOVE U KULTURI** | **152.450.204** | **5.977.721** | **39.220.199** | **197.648.125** | **201.011.576** | **201.660.437** |
| HNK | 76.600.094 | 3.028.869 | 20.220.112 | 99.849.075 | 101.555.796 | 101.895.219 |
| GRADSKO KAZALIŠE LUTAKA | 39.450.000 | 1.200.020 | 8.100.000 | 48.750.020 | 49.700.011 | 49.750.002 |
| GRADSKO KAZALIŠTE MLADIH | 3.650.013 | 170.016 | 1.000.017 | 4.820.046 | 4.850.033 | 4.880.020 |
| GALERIJA UMJETNINA | 3.120.000 | 115.014 | 699.993 | 3.935.007 | 3.949.999 | 3.980.024 |
| MUZEJ GRADA SPLITA | 1.690.026 | 112.000 | 950.025 | 2.752.051 | 2.770.021 | 2.790.025 |
| ETNOGRAFSKI MUZEJ | 4.460.010 | 210.024 | 4.500.018 | 9.170.052 | 9.690.007 | 9.700.028 |
| HRVATSKI POMORSKI MUZEJ | 2.310.000 | 120.025 | 450.000 | 2.880.025 | 2.900.707 | 2.930.016 |
| PRIRODOSLOVNI MUZEJ I ZOO | 1.760.022 | 131.025 | 339.994 | 2.231.041 | 2.235.000 | 2.240.007 |
| MUZEJ DOMOVINSKOG RATA | 2.550.014 | 159.995 | 530.014 | 3.240.023 | 3.250.007 | 3.260.027 |
| GRADSKA KNJIŽNICA MARKO MARULIĆ | 429.994 | 47.995 | 130.008 | 607.996 | 609.993 | 615.004 |
| MULTIMEDIJALNI KULTURNI CENTAR | 8.149.993 | 210.024 | 420.011 | 8.780.028 | 8.799.995 | 8.850.024 |
| J.U.PARK ŠUMA MARJAN | 1.090.016 | 79.489 | 460.019 | 1.629.524 | 1.650.018 | 1.690.026 |
| J.U.HRVATSKI DOM | 7.190.023 | 393.226 | 1.419.990 | 9.003.238 | 9.049.989 | 9.080.014 |
|  |  |  |  |  |  |  |
| **PREDŠKOLSKI ODGOJ** | **159.462.908** | **1.045.110** | **1.199.979** | **161.707.997** | **163.100.150** | **164.000.094** |
| DV CVIT MEDITERANA | 93.140.208 | 605.058 | 699.989 | 94.445.256 | 95.300.086 | 95.850.059 |
| DV GRIGOR VITEZ | 29.000.064 | 210.024 | 229.991 | 29.440.079 | 29.500.016 | 29.650.021 |
| DV MARJAN | 19.137.027 | 135.018 | 139.991 | 19.412.036 | 19.600.022 | 19.700.005 |
| DV RADOST | 18.185.608 | 95.010 | 130.008 | 18.410.626 | 18.700.026 | 18.800.009 |
|  |  |  |  |  |  |  |
| ***JUSO*** | **8.200.022** | **24.999.999** | | **33.200.021** | **33.300.000** | **33.400.024** |
|  |  |  | |  |  |  |
| ***OSNOVNO OBRAZOVANJE*** | **rashodi za zaposlene** | **hladni pogon** | **ostalo** | **38.390.343** | **38.390.343** | **38.390.343** |
| BILANČNA PRAVA | 0 | 22.603.500 | | 22.603.500 | 22.603.500 | 22.603.500 |
| CIJELODNEVNI BORAVAK | 7.000.000 | 200.000 | | 7.200.000 | 7.200.000 | 7.200.000 |
| POMOĆNICI U NASTAVI | 501.044 | | | 501.044 | 501.044 | 501.044 |
| "S POMOĆNIKOM MOGU BOLJE V" | 8.085.799 | | | 8.085.799 | 8.085.799 | 8.085.799 |
|  |  |  |  |  |  |  |
| ***NACIONALNE MANJINE*** | **rashodi za zaposlene** | **hladni pogon** | **program. djelatnost** | **520.000** | **520.000** | **520.000** |
| PREDSTAVNIK MAĐARSKE NM | 0 | 50.000 | 8.300 | 58.300 | 58.300 | 58.300 |
| VIJEĆE BOŠNJAČKE NM | 0 | 84.000 | 8.300 | 92.300 | 92.300 | 92.300 |
| VIJEĆE CRNOGORSKE NM | 0 | 84.000 | 8.300 | 92.300 | 92.300 | 92.300 |
| VIJEĆE SRPSKE NM | 0 | 84.000 | 8.300 | 92.300 | 92.300 | 92.300 |
| VIJEĆE MAKEDONSKE NM | 0 | 84.000 | 8.300 | 92.300 | 92.300 | 92.300 |
| VIJEĆE SLOVENSKE NM | 0 | 84.000 | 8.500 | 92.500 | 92.500 | 92.500 |
|  |  |  |  |  |  |  |
| ***JVP*** | **rashodi za zaposlene** | **hladni pogon** | **ostalo** | **30.250.037** | **30.380.159** | **30.450.006** |
| BILANČNA PRAVA | 15.650.023 | | | 15.650.023 | 15.730.152 | 15.750.006 |
| SREDSTVA GRADA | 13.950.014 | 650.000 | | 14.600.014 | 14.650.006 | 14.700.000 |
|  |  |  |  |  |  |  |
| ***J.U.ZAVOD ZA PROSTORNO UREĐENJE GRADA SPLITA*** | **rashodi za zaposlene** | **ostalo** | | **1.600.026** | **1.619.918** | **1.642.521** |
|  | 1.300.003 | 300.024 | | 1.600.026 | 1.619.918 | 1.642.521 |
|  |  |  | |  |  |  |

1. **OBVEZNICI I ROKOVI IZRADE FINANCIJSKIH PLANOVA I PRORAČUNA ZA RAZDOBLJE 2023.-2025. GODINE** 
   1. **Obveznici**

U skladu s ovim Uputama svi odjeli gradske uprave kao i njihovi proračunski korisnici obvezni su izraditi svoje financijske planove za razdoblje 2023.-2025. godine te se pridržavati utvrđenih rokova.

Uz financijski plan, odjeli su obvezni izraditi obrazloženje financijskog plana za 2023..-2025. i dostaviti ga Upravnom odjelu za ekonomske poslove. Proračunski korisnici obrazloženje svog financijskog plana dostavljaju odjelu nadležnom za korisnika koji izrađuje i dostavlja usklađeno obrazloženje Upravnom odjelu za ekonomske poslove.

Obzirom da se u izradu proračuna uključuju proračunski korisnici nadležnih odjela koji svojim aktivnostima i projektima sudjeluju u provedbi programa Grada, poslove koordinacije izrade proračuna provodi Upravni odjel za ekonomske poslove, pri čemu nadležni odjeli koordiniraju izradu financijskih planova proračunskih korisnika iz svoje nadležnosti.

Zakon o uvođenju eura kao službene valute u Republici Hrvatskoj (Narodne novine, br.57/22) u članku 69. propisuje da se proračuni, financijski planovi i drugi prateći dokumenti koji se u godini koja prethodi godini uvođenja eura pripremaju za razdoblja nakon dana uvođenja eura, sastavljaju, donose i objavljuju na način da se vrijednosti u njima iskazuju u EUR.

* 1. **Rokovi izrade i dostave**

U nastavku se daju rokovi za izradu i dostavu financijskih planova upravnih tijela i proračunskih korisnika te za izradu Proračuna za 2023. i projekcija za 2024.-2025. godinu, kako slijedi:

Financijske planove, proračunski korisnici moraju poslati na verifikaciju nadležnoj službi do roka koji će utvrditi nadležna služba, a odjeli/službe **dužni su dostaviti objedinjene financijske planove najkasnije do 14.10.2022. godine** Upravnom odjelu za ekonomske poslove putem EGOP-a (Olenka Dadić).

Molimo da financijske planove odjela/službi dostavite i putem mail-a na adrese (kontakt osobe za izradu financijskih planova):

[maja.kastelancic@split.hr](mailto:maja.kastelancic@split.hr)

[vedrana.vrdoljak@split.hr](mailto:vedrana.vrdoljak@split.hr)

**VAŽNO: Molimo da se držite zadanih rokova kako bismo mogli poštivati zakonsku proceduru donošenja proračuna.**

**PROČELNIK P.O.**

**Olenka Dadić**